10.8.2022.
LV
Eiropas Savienības Oficiālais Vēstnesis
L 208/3
(16)
Regulas (EK) Nr.
1967/2006 8. panta 1. punkta h) apakšpunktu, kas aizstāts ar Eiropas Parlamenta un Padomes Regulas (ES) 2019/1241 (7) 8. panta 1. punktu un IX pielikuma B daļas I iedaļu, nepiemēro, jo tas attiecas uz traleriem.
(17)
Itālija saskaņā ar Regulas (EK) Nr.
1967/2006 9. panta 7. punktu ir atļāvusi atkāpties no minētās regulas 9. pantā noteiktā minimālā linuma acs izmēra ievērošanas, jo attiecīgās zvejniecības ir ļoti selektīvas, faktiski neiespaido jūras vidi un uz tām neattiecas Regulas (EK) Nr.
1967/2006 4. panta 5. punkts.
(18)
Lai gan ar Regulu (ES) 2019/1241 Regulas (EK) Nr.
1967/2006 9. pants ir svītrots, pirmās minētās regulas IX pielikuma B daļas 4. punktā atļauts linuma acs minimālajam izmēram noteikto atkāpju piemērošanu turpināt ar konkrētiem nosacījumiem, kas minēti tās pašas regulas 15. panta 5. punktā.
Šādām atkāpēm vajadzētu būt bijušām spēkā 2019. gada 14. augustā, tās nedrīkst novest pie selektivitātes standartu pazemināšanās un konkrēti pie zivju mazuļu īpatsvara palielināšanās nozvejā, un tām jābūt vērstām uz minētās regulas 3. un 4. pantā noteikto mērķu un mērķrādītāju sasniegšanu.
Lūgtais pagarinājums minētajiem nosacījumiem atbilst.
(19)
Attiecīgās zvejas darbības notiek tiešā krasta tuvumā, seklos ūdeņos un līdz triju jūras jūdžu joslā, un tāpēc tām nav ietekmes uz citu kuģu darbībām.
(20)
Lai nodrošinātu to, ka Regulas (ES) 2019/1241 IX pielikumā minēto sugu nozvejas ir minimālas, pārvaldības plānā ir reglamentēta laivas velkamo vadu izmantošana.
Turklāt saskaņā ar Itālijas pieņemtā pārvaldības plāna 6. punktu zvejot Aphia minuta katru gadu tiek atļauts tikai zvejas sezonā, kas ilgst no 1. novembra līdz 31. martam, un kuģis zvejas sezonā drīkst zvejot ne vairāk kā 60 dienu.
(21)
Laivas velkamie vadi ir ļoti selektīvi zvejas rīki, un galvkāji pie to mērķsugām nepieder.
(22)
Pārvaldības plāns ietver zvejas darbību uzraudzības pasākumus, kas paredzēti Regulas (EK) Nr.
1967/ 2006 13. panta 9. punkta trešajā daļā.
(23)
Attiecīgās zvejas darbības atbilst Padomes Regulas (EK) Nr. 1224/2009 (8) 14. panta prasībām.
(24)
Tāpēc lūgtais atkāpes pagarinājums būtu jāpiešķir uz trijiem gadiem.
(25)
Itālijai būtu noteiktā laikā un saskaņā ar Itālijas pieņemtajā pārvaldības plānā paredzēto uzraudzības plānu jāsniedz Komisijai ziņojums.
(26)
Lai varētu bez kavēšanās īstenot koriģējošus pārvaldības pasākumus gadījumā, ja Komisijai iesniegtajā ziņojumā atklātos slikts izmantotā krājuma saglabāšanās stāvoklis, un vienlaikus radītu iespēju pilnveidot zinātnisko bāzi, jo tas savukārt ļauj uzlabot pārvaldības plānu, atkāpes piemērošanas ilgums būtu jāierobežo.
(27)
Ar Īstenošanas regulu (ES) 2018/1634 piešķirtā atkāpe spēku zaudēja 2021. gada 31. martā, bet zvejas sezona ik gadu sākas 1. novembrī, tāpēc juridiskās nepārtrauktības dēļ šī regula būtu jāpiemēro no 2021. gada 1. novembra.
(7) Eiropas Parlamenta un Padomes Regula (ES) 2019/1241 (2019. gada 20. jūnijs) par zvejas resursu saglabāšanu un jūras ekosistēmu aizsardzību ar tehniskiem pasākumiem un ar ko groza Padomes Regulas (EK) Nr.
1967/2006, (EK) Nr. 1224/2009 un Eiropas Parlamenta un Padomes Regulas (ES) Nr. 1380/2013, (ES) 2016/1139, (ES) 2018/973, (ES) 2019/472 un (ES) 2019/1022 un atceļ Padomes Regulas (EK) Nr. 894/97, (EK) Nr. 850/98, (EK) Nr. 2549/2000, (EK) Nr. 254/2002, (EK) Nr. 812/2004 un (EK) Nr. 2187/2005 (OV L 198, 25.7.2019., 105. lpp.).
(8) Padomes Regula (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr.
1966/2006 (OV L 343, 22.12.2009., 1. lpp.).